Jyllandsposten, 1839-09-17
Af alle de Forbedringer, som kan foretages i Landbruget, er der som bekjendt ingen, der hurtigere og med mindre Bekostning kan anvendes, end Engvandingsanlæg. Hvor Terrainet hertil egner sig og hvor Aaer og Bække gjennemslynge Dalene, som almindeligviis herer Tilfældet, fordrer Jntet mere Agerdyrkerens fulde Opmærksomhed, end den meest udbredte Afbenyttelse af disse Vandstrømme, som, hensigtsmæssigen brugte, endnu i samme Aar rigeligen lønne Arbeidet. Men i en Provinds som Jylland, der i saamange betydelige Strækninger er overgroet og skjult af Lyng og Hede, som henligge til liden eller ingen Nytte, var det vistnok ønskeligt, at der fra det Offentliges Side i det Store blev iværksat Forbedringer af denne Art, som vilde skjænke Provindsen uberegnelig Nytte. Exempler af denne Art vilde have vidtomfattende Følger og endnu mere fremme deslige private Entrepriser, som vor ærede Forfatter i ovenstaaende Beretning med saamegen Føie anpriser. At Jyllands utallig mange Bække, som i tusindviis gjennemstrømme vore sorte og golde Lyng egne, ved Overrisling vilde kunne omskabe sande Ørkener til Oaser, som allerede mange Steder sees i de benævnte Amter, er en afgjort Sag, som ei videre trænger til Beviis. Det gjelder kun om, fra Høiderne at komme i Besiddelse af Vandbassinet og fra oven af at kunne dominere de lavere Egne ved at forandre Vandløbene, saa de ei ganske beholde de gamle Løb i Kløfterne. Men dette udfordrer ofte temmelig betydelige Dæmninger, anlagte af kyndige Mænd, der tillige ere i Besiddelse af de fornødne Kundskaber i Nivelleringen, ligesom Vandløbene med Omhyggelighed efter Tid og Leilighed maae forandres, for i alle Retninger at udbrede den størst mulige Nytte. Hvo som derfor ei har seet Virkningerne af en henledet Bæks Overrisling over en sort og nøgen Lyngstrækning, vilde i høi Grad forbauses ved dette interessante Syn. Er Lyngstrækningen bestaaende af Sand, som for det meste er Tilfældet, drikker denne i Begyndelsen med Begjærlighed de løsgivne Strømme, de alenlange Lyngbuske gaae nu om føie Tid aldeles ud og ligge da forraadnede paa Sletten, den grønne, tætte Græsvegetation pryder nu undertiden blot efter faa Ugers Forløb hele den overrislede Plaine, og Vandmassen, som nu ei længere i den Grad indsuges af Jorden, løber over denne til længere bortliggende Steder, og saaledes skabes af den usleste Jordbonitet den skjønneste Frugtbarhed, som isandhed opvækker Beskuerens Forbauselse. Tillige maa bemærkes, at netop de frodigste Enge oprindeligviis stedse ere sandige af Bonitet, hvilket de ypperlige Enge langs Gudenaae bekræfte, da Leerlaget ved Engvandingen bliver suurt og ufrugtbart. - Naar man for nogle Aar siden i offentlige Blade saae Opfordring fremsat til det kongelige Landhuusholdningsselskab i Khvn, angaaende Oplysning om, hvortil det agtede at anvende den Beholdning af henved een Tønde Guld, hvoraf Selskabet var i Besiddelse, uden at man senere erholdt Underretning herom, da vilde det sikkert være af uberegnelig Værdi, om der paa denne værdige Gjenstand, blev anvendt en Sum af 20–30,000 Rbd., hvorved hensigtsmæssig Engvandingsanlæg i Jylland vilde fremmes, da en Deel af hiin Capital idetmindste saaledes, istedetfor at henligge død og magtesløs, paa denne Maade afbenyttet vilde afgive flere hundrede Procent. Hvor Tønder Guld aarlig kan indvindes i et Land ved Anvendelsen af faa Tusinder, der gielder det engang at begynde dermed. Og først og fremmest gjelder det, at føre sig Landets uberegnelige Fordele og Goder til Nytte, som her saa let og simpelt kunde skee ved at forvandle dets Vandkilder til sande Rigdomskilder, og først, forinden de udgyde sig i det salte Hav, at frugtbargjøre og omskabe sorte Lyngstrækninger til grønne Enge! Redact.